b"\n_START_ARTICLE_\nVeru valoda\n_START_PARAGRAPH_\nVeru valoda jeb verie\xc5\xa1u valoda (veru: v\xc3\xb5ro kiil, igau\xc5\x86u: v\xc3\xb5ru keel), ar\xc4\xab Dienvidigaunijas valoda (igau\xc5\x86u: l\xc3\xb5unaeesti keel), kas reiz\xc4\x93m tiek d\xc4\x93v\xc4\x93ta ar\xc4\xab par veru dialektu, ir viens no igau\xc5\x86u valodas dialektiem. Kop\xc4\x81 ir apm\xc4\x93ram 70 000 veru valodas akt\xc4\xabvo un pas\xc4\xabvo lietot\xc4\x81ju. Ofici\xc4\x81la statusa veru valodai nav, ta\xc4\x8du tai ir savs ISO 639-3 valodas kods \xe2\x80\x94 vro (v\xc3\xb5ro)._NEWLINE_Igaunij\xc4\x81 ir izveidots Veru instit\xc5\xabts (V\xc3\xb5ru Instituut), kas nodarbojas ar veru valodas un kult\xc5\xabras saglab\xc4\x81\xc5\xa1anu un att\xc4\xabst\xc4\xab\xc5\xa1anu. Instit\xc5\xabts nodarbojas ar valodas p\xc4\x93t\xc4\xab\xc5\xa1anu, veicina valodas apg\xc5\xab\xc5\xa1anu skol\xc4\x81s, k\xc4\x81 ar\xc4\xab atbalsta un atdz\xc4\xabvina veru valodas lieto\xc5\xa1anu ikdien\xc4\x81.\n_START_SECTION_\nDialekti\n_START_PARAGRAPH_\nVeru valoda tiek iedal\xc4\xabta tr\xc4\xabs dialektos \xe2\x80\x94 mulgi, tartu un veru. Da\xc5\xbeos avotos k\xc4\x81 ceturtais dialekts ir izdal\xc4\xabts ar\xc4\xab setu dialekts, bet da\xc5\xbeos tas tiek uzskat\xc4\xabts par veru dialekta izloksni. Veru valodas lietot\xc4\x81ji galvenok\xc4\x81rt dz\xc4\xabvo Igaunijas dienvidos, teritorij\xc4\x81, kas aptver Pelvas (P\xc3\xb5lva), Veru (V\xc3\xb5ru), Tartu (Tartu) un Valgas (Valga) apri\xc5\x86\xc4\xb7us.\n_START_SECTION_\nAlfab\xc4\x93ts\n_START_PARAGRAPH_\nVeru valodas pamat\xc4\x81 ir lat\xc4\xab\xc5\x86u alfab\xc4\x93ts, ar da\xc5\xbeiem specifiskiem burtiem, kas p\xc4\x81rsvar\xc4\x81 rakstur\xc4\xabgi ar\xc4\xab cit\xc4\x81s somugru valod\xc4\x81s._NEWLINE_Aa Bb (Cc) Dd Ee Ff Gg Hh Ii Jj Kk Ll Mm Nn Oo Pp Qq Rr Ss (\xc5\xa0\xc5\xa1) Tt Uu Vv (Ww) \xc3\x95\xc3\xb5 \xc3\x84\xc3\xa4 \xc3\x96\xc3\xb6 \xc3\x9c\xc3\xbc (Xx) Yy (Zz) (\xc5\xbd\xc5\xbe) '"